**ՏԵՂԵԿԱՏՎՈՒԹՅՈՒՆ**

**2018թ. հոկտեմբեր ամսվա ընթացքում ստացված դիմումների ընթացքի, ինչպես նաև նախորդ տարվա նույն ժամանակահատվածի համեմատական վերլուծության վերաբերյալ**

2018թ. հոկտեմբեր ամսվա ընթացքում նախարարությունում գրանցվել է 5921 փաստաթուղթ, որից 3814 գրություն (այդ թվում 66-ը չեղարկված), 34 օրենսդրական ակտի նախագիծ, 1674 քաղաքացիներից և իրավաբանական անձանցից ստացված դիմում, 399 ներքին փաստաթղթաշրջանառության փաստաթուղթ: Ամրագրված ժամկետներով փաստաթղթերի ընդհանուր թիվը կազմել է 1838:

Հաշվետու ժամանակահատվածում նախարարություն է այցելել 865 քաղաքացի, որից 385-ը ներկայացրել է բանավոր դիմում, 171-ը՝ գրավոր դիմում, 309-ը դիմել է ինֆո-տեղեկատվական կենտրոն ընդունարան:

Հոկտեմբեր ամսվա ընթացքում նախարարությունում գրանցվել է 1674 դիմում, որից 1289-ը գրավոր է, 385-ը՝ բանավոր: Ստացված գրավոր դիմումներից 1110-ը ներկայացվել է քաղաքացիներից, 179-ը իրավաբանական անձանցից: Նշված գրավոր դիմումներից 132-ը՝ (10%) պատասխան չակնկալող դիմումներն են (համակարգի աշխատակիցներ, հաշվետվություն, հրավեր), իսկ 497-ը դեռևս գտնվում են ընթացքի մեջ:

Ընդհանուր առմամբ ՀՀ օրենսդրության պահանջներին համապատասխանեցնելու նպատակով նշված ժամանակահատվածում ուսումնասիրվել և ելքագրվել է 2138 փաստաթուղթ՝ որից 44 մշակված օրենսդրական ակտ, 1125 գրություն, 969 քաղաքացիներից և իրավաբանական անձանցից ստացված դիմումի պատասխան:

Բացի սահմանված ընթացակարգով ելքագրված 969 դիմումի պատասխանից հոկտեմբեր ամսվա ընթացքում ելքագրվել է նաև 33 դիմումի պատասխան, որից 21-ը մեկ ելիցով պատասխանված նույնաբովանդակ և միևնույն անձից ստացված դիմումներ են, իսկ 12-ի դիմումների հարցը բավարարվել է համապատասխան ծառայություն մատուցելով (լսողական սարք, հաշմանդամի սայլակ և այլն): Ընդհանուր՝ 1002 պատասխան:

Ելքագրված 969 դիմումների պատասխաներն ըստ բնույթի ունեն հետևյալ պատկերը. 874 (90%)-ը պարզաբանվել է, 58 (6%) քաղաքացու խնդրանք բավարարվել է, 26-ը (3%) վերահասցեագրվել է պետական այլ մարմիններ, իսկ 11-ին (1%) տրվել է մերժողական պատասխան:

Պատասխան ակնկալող գրավոր դիմումներում գերակշիռ մաս են կազմել աշխատանք տրամադրելու 147 (13%), պետական նպաստների 132 (11%), կենսաթոշակի նշանակման և վերանայման 130 (11%), բնակարան հատկացնելու 113 (10%), հաշմանդամության խմբի նշանակման և վերանայման 110 (10%), ավանդի փոխհատուցման 61 (5%), աշխատանքային օրենսդրության 13 (1%) վերաբերյալ դիմումները:

Ներկայացված բանավոր դիմումներում գերակշիռ մաս են կազմել պետական նպաստների 82 (21%), ավանդի փոխհատուցման 75 (19%), կենսաթոշակի նշանակման ու վերանայման 48 (12%) դիմումի ընթացքի ճշգրտման 39 (10%), հաշմանդամության խմբի նշանակման և վերանայման 25 (6%), աշխատանք տրամադրելու 24 (6%), պրոթեզաօրթոպեդիկ պարագաների 8 (2%) և բնակարան հատկացնելու 7 (2%) վերաբերյալ դիմումները:

Հոկտեմբեր ամսվա ընթացքում կայացել է նախարարի երկու ընդունելություն, որին մասնակցել է տասնինը քաղաքացի: Կայացել է փոխնախարարների տասնմեկ ընդունելություն, որին մասնակցել է երեսուներեք քաղաքացի։

Հաշվետու ժամանակահատվածում աշխատակազմի ղեկավարի մոտ ընդունելություն չի կայացել:

|  |  |  |  |  |  |  |
| --- | --- | --- | --- | --- | --- | --- |
|  | **2017Թ. ՀՈԿՏԵՄԲԵՐ ԱՄՍՎԱ ԺԱՄԱՆԱԿԱՀԱՏՎԱԾՈՒՄ ԿԱՏԱՐՎԱԾ ՄՏԻՑ ՓԱՍՏԱԹՂԹԵՐ** | | **2018Թ. ՀՈԿՏԵՄԲԵՐ ԱՄՍՎԱ ԺԱՄԱՆԱԿԱՀԱՏՎԱԾՈՒՄ ԿԱՏԱՐՎԱԾ ՄՏԻՑ ՓԱՍՏԱԹՂԹԵՐ** | | **Համեմատություն** | |
| **1** | **Մտից փաստաթղթերի ընդհանուր քանակ** | **5043** | **Մտից փաստաթղթերի ընդհանուր քանակ** | **5921** | **Աճել է** | **878** |
| **2** | **Պաշտոնական գրություններ** | **3873** | **Գրություններ, որից՝ 34-ՕՐԵՆՍԴՐԱԿԱՆ ԱԿՏԻ ՆԱԽԱԳԻԾ** | **3848** | **Նվազել է** | **-25** |
| **3** | **Ներքին փաստաշրջանառություն** | **222** | **Ներքին փաստաշրջանառություն** | **399** | **Աճել է** | **177** |
| **4** | **Քաղաքացիների դիմումներ** | **948** | **Քաղաքացիների դիմումներ** | **1674** | **Աճել է** | **726** |
|  | **ա. Գրավոր դիմումներ** | **744** | **ա. Գրավոր դիմումներ, որից՝ 25-ԹԵԺ ԳԻԾ** | **1289** | **Աճել է** | **545** |
|  | **բ. Բանավոր դիմումներ** | **204** | **բ. Բանավոր դիմումներ** | **385** | **Աճել է** | **181** |
| **5** | **Ընդունելության բաժին դիմած քաղաքացիների թիվը** | **714** | **Ընդունելության բաժին դիմած քաղաքացիների թիվը** | **865** | **Աճել է** | **151** |
|  | **ա. Գրավոր դիմումներ** | **174** | **ա. Գրավոր դիմումներ** | **171** | **Նվազել է** | **-3** |
|  | **բ. Բանավոր դիմումներ** | **204** | **բ. Բանավոր դիմումներ** | **385** | **Աճել է** | **181** |
|  | **գ. Ինֆո-տեղեկատվական կենտրոն ընդունարան** | **336** | **գ. Ինֆո-տեղեկատվական կենտրոն ընդունարան** | **309** | **Նվազել է** | **-27** |
| **6** | **Հսկողական փաստաթղթեր** | **232** | **Հսկողական փաստաթղթեր** | **268** | **Աճել է** | **36** |
| **7** | **ՀՀ վարչապետի հանձնարարականներ** | **57** | **ՀՀ վարչապետի հանձնարարականներ** | **71** | **Աճել է** | **14** |
|  |  |  |  |  |  |  |
|  | **2017Թ.ՀՈԿՏԵՄԲԵՐ ԱՄՍՎԱ ԺԱՄԱՆԱԿԱՀԱՏՎԱԾՈՒՄ ԿԱՏԱՐՎԱԾ ԵԼԻՑ ՓԱՍՏԱԹՂԹԵՐ** | | **2018Թ. ՀՈԿՏԵՄԲԵՐ ԱՄՍՎԱ ԺԱՄԱՆԱԿԱՀԱՏՎԱԾՈՒՄ ԿԱՏԱՐՎԱԾ ԵԼԻՑ ՓԱՍՏԱԹՂԹԵՐ** | | **Համեմատություն** | |
| **1** | **Ելից փաստաթղթերի ընդհանուր քանակ** | **1222** | **Ելից փաստաթղթերի ընդհանուր քանակ** | **2138** | **Աճել է** | **916** |
| **2** | **Պաշտոնական գրություններ** | **836** | **Պաշտոնական գրություններ, , որից՝ 44-ՕՐԵՆՍԴՐԱԿԱՆ ԱԿՏԻ ՆԱԽԱԳԻԾ** | **1169** | **Աճել է** | **333** |
| **3** | **Դիմումների պատասխաններ** | **386** | **Դիմումների պատասխաններ** | **969** | **Աճել է** | **583** |